《秋怀四首 其二》
明代·吴稼竳

金荆为枕紫荆床，已共秋尘委曲房。灯下有情归络纬，机中无梦到鸳鸯。

明星烂烂愁天老，爝火离离叹夜长。一树桐花零落尽，可怜梧子自经霜。

作者简介：浙江孝丰人，字翁晋，吴维岳子。以父任为郎，官至云南通判。以诗见称于王世贞，与吴梦旸、臧懋循、茅维称四子。工乐府。有《元盖副草》。